# Ankronikka

### Wikipedia

Ankronikka

Ankronikka (engl. DuckTales) on Walt Disney Companyn tuottama piirrossarja, jota tehtiin vuosina 1987 - 1990. Sarjan pääosissa olivat Roope Ankka sekä muut Aku Ankka -universumin keskeiset hahmot, ja se perustui suurelta osaltaan Carl Barksin klassisiin sarjakuvatarinoihin. Sarjalla oli nimekkäitä käsikirjoittajia, kuten Don Rosa. Myös Romano Scarpa teki sarjaa varten muutamia animaatiotestejä vuonna 1988.

Ankronikan päähahmot olivat Roope Ankka sekä hänen veljenpoikansa Aku Ankan veljenpojat Tupu, Hupu ja Lupu. Aku Ankka itse esiintyi sarjassa vain muutaman kerran; sen kehyskertomuksen mukaan Aku oli liittynyt laivastoon ja jättänyt veljenpoikansa Roopen huollettaviksi (syynä tähän oli Aku Ankan äänenä näytelleen Clarence Nashin kuolema vuonna 1985). Muita Ankronikassa esiintyneitä, Barksin luomia hahmoja olivat Pelle Peloton, Hannu Hanhi, Kultu Kimallus, Milla Magia, Kulta-Into Pii ja Karhukopla. Sarjassa esiintyi myös monia ennen näkemättömiä hahmoja, kuten Tupun, Hupun ja Lupun tohelo sudenpentuystävä Sulo Sählä sekä joukko Roopen palveluskuntaa: lentäjä Heimo Huima, kotiapulainen Selma Taateli ja tämän tyttärentytär Tepa sekä hovimestari Ankenström. Roopen äänenä toimii Pekka Autiovuori.

Ankronikka oli Disneyn ensimmäisiä menestyneitä piirrossarjoja. Aikaisempia yrityksiä olivat mm. Vusselit ja Kummikarhut. Disney sijoitti Ankronikkaan huomattavasti enemmän rahaa kuin mihinkään sarjaan ennen sitä. Tätä pidettiin aikanaan riskialttiina, sillä piirrossarjat olivat yleensä pienen budjetin tuotantoja, jotka eivät tuottaneet rahaa.

Monet kriitikot sanovat, että Disneyn animaatiostudio oli menettänyt suurimman osan loistostaan Walt Disneyn kuoleman jälkeen. Studio otti kuitenkin paljon riskejä, jotka kannattivat. Ankronikka oli yksi uhkapelin suurimmista voitoista.

Ankronikan vuosien 1987-1988 tuotantokausi koostui peräti 65 jaksosta (joka on nykyään Disneyn kokonaisen sarjan kaikkien tuotantokausien yhteispituus). Toinen tuotantokausi lisäsi vielä 35 uutta jaksoa, joten sarjan kokonaispituudeksi tuli 100 jaksoa ja tuli näin ollen Disneyn kaikkien aikojen pisimmäksi TV-sarjaksi jaksojen määrällä mitattuna.

Sarjan suosio poiki myös elokuvan nimeltä Ankronikka: kadonneen lampun metsästäjät ja kaksi sisarsarjaa Varjoankka ja Nokkapokka. Ankronikka tasoitti tien tuleville suosituille piirrossarjoille.

Ankronikka sai kilpailevat studiot kuten Warner Brossin panostamaan piirrossarjoihin. Tämän seurauksena syntyivät sarjat Tiny Toon Adventures ja Animaaniset.

## [muokkaa] Sarja Suomessa

Ankronikkaa esitettiin ensi kerran 1980-luvun lopulla HTV:n kaapelitelevisiossa tekstitettynä sekä 1990-luvun alkuvuosina Kolmoskanavalla. Myöhempinä vuosina 1990-luvulla Ankronikkaa esitettiin suomalaisella jälkiäänityksellä MTV3-kanavalla useaankin otteeseen. 2000-luvulla sarjaa on esitetty tv-kanava Nelosella. Viimeisin uusinta sarjasta esitettiin tv-kanava Nelosella vuonna 2005.

Sarjaa on julkaistu myös 1990- ja 2000-luvulla VHS-kasetteina, nimellä Ankronikka / Tupu, Hupu & Lupu seikkailevat.

Suomenkielisiä näyttelijöitä:

- Pekka Autiovuori
- Elli Castrén
- Joonas Myllyveräjä
- Ilkka Moisio
- Mikko Kivinen
- Kai Franck
- Jukka Rasila
- Veikko Honkanen

Pave Maijanen on laulannut Ankronikan suomenkielisen tunnusmusiikin.

## [muokkaa] Oheistuotteet

Ankronikasta ilmestyi kaksi sarjakuvasarjaa. Ensimmäinen oli Gladstonen julkaisema ja siitä ilmestyi 13 numeroa vuosina 1988 - 1990. Toinen oli Disneyn itsensä julkaisema ja siitä ilmestyi 18 numeroa vuosina 1990 - 1991. Disney julkaisi myös sarjaan perustuvan lastenlehden. Yksi tämän lehden sarjakuvista oli ainut Don Rosan käsikirjoittama, mutta ei itsensä piirtämä sarjakuva.

Ankronikasta ilmestyi kaksi videopeliä, "Ducktales" ja "DuckTales 2" Nintendon Nintendo Entertainment System -konsolille. Lisäksi ilmestyi PC:lle, Amigalle ja Commodore 64:lle, tarkoitettu peli nimeltä "Duck Tales - The Quest for Gold". Uusin Ankronikka-filmi on Kadonneen lampun metsästäjät.

## [muokkaa] Aiheesta muualla

- Ankronikka dvd-arvostelu
- sarjan teema suomeksi

Haettu osoitteesta http://fi.wikipedia.org../../../a/n/k/Ankronikka.html

Luokat: Disneyn eläinmaailma | Piirrossarjat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Español
- Français
- Italiano
- עברית
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Svenska